Document ID: 32012R1191

KOMISIJAS ĪSTENOŠANAS REGULA (ES) Nr. 1191/2012
(2012. gada 12. decembris),
ar ko attiecībā uz vielu nātrija salicilātu groza pielikumu Komisijas Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
tā kā:
(1)
Atlieku maksimāli pieļaujamais saturs (turpmāk “MRL”) farmakoloģiski aktīvām vielām, kas Savienībā paredzētas izmantošanai veterinārās zālēs produktīvajiem dzīvniekiem vai biocīdos produktos, kurus izmanto lopkopībā, būtu jānosaka saskaņā ar Regulu (EK) Nr. 470/2009.
(2)
Farmakoloģiski aktīvās vielas un to klasifikācija pēc to MRL dzīvnieku izcelsmes produktos ir noteikta pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).
(3)
Nātrija salicilāts pašlaik ir iekļauts Regulas (ES) Nr. 37/2010 pielikuma 1. tabulā kā atļauta viela liellopu un cūku sugām, izņemot dzīvniekus, no kuriem iegūst pienu lietošanai pārtikā, visām produktīvajām sugām, izņemot zivis, tikai lokālai lietošanai, un tītariem lietošanai muskuļiem, ādai un taukiem, aknām un nierēm, izņemot dzīvniekus, no kuriem iegūst olas lietošanai pārtikā. Termiņš noteiktajam pagaidu MRL šai vielai attiecībā uz tītariem beidzas 2015. gada 1. jūlijā.
(4)
Tika iesniegti papildu dati un pēc to novērtēšanas Veterināro zāļu komiteja ir ieteikusi nātrija salicilāta pagaidu MRL attiecībā uz tītariem noteikt par galīgu.
(5)
Tāpēc būtu attiecīgi jāgroza ieraksts par nātrija salicilātu Regulas (ES) Nr. 37/2010 pielikuma 1. tabulā.
(6)
Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (ES) Nr. 37/2010 pielikumu groza atbilstīgi šīs regulas pielikumam.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 12. decembrī

Labels: 0
3
17